
Rendeletre irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	Ennek megfelelően e rendelet célja az Európai Élelmiszerbiztonsági Hatóság és más uniós ügynökségek tudományos szakvéleményei közötti esetleges eltérések feloldása. A 178/2002/EK európai parlamenti és tanácsi rendelet már tartalmaz rendelkezéseket a tudományos szakvélemények közötti eltérések feloldására szolgáló eljárás kidolgozásáról. Meg kell erősíteni ezeket az egyeztetési eljárásokat azáltal, hogy az Európai Élelmiszerbiztonsági Hatóságot és a másik eltérő véleményt képviselő ügynökséget kötelezni kell arra, hogy minden tőlük telhetőt megtegyenek az általános tudományos szakvélemények közötti eltérések feloldása érdekében, és csak akkor forduljanak kockázatkezelőkhöz, ha nem tudják feloldani az eltéréseket.
	(8)	Ennek megfelelően e rendelet célja az Európai Élelmiszerbiztonsági Hatóság és más uniós ügynökségek tudományos szakvéleményei közötti esetleges eltérések feloldása. A 178/2002/EK európai parlamenti és tanácsi rendelet már tartalmaz rendelkezéseket a tudományos szakvélemények közötti eltérések feloldására szolgáló eljárás kidolgozásáról. Meg kell erősíteni ezeket az egyeztetési eljárásokat azáltal, hogy az Európai Élelmiszerbiztonsági Hatóságot és a másik eltérő véleményt képviselő ügynökséget kötelezni kell arra, hogy minden tőlük telhetőt megtegyenek az általános tudományos szakvélemények közötti eltérések feloldása érdekében. Az értékelési módszerek eltérő véleményeket eredményező eltéréseit megfelelően indokolni kell, különösen a veszélyeztetett csoportok védelme tekintetében. Ilyen esetekben a veszélyeztetett csoportok védelme érdekében elsőbbséget kell biztosítani a legnagyobb védelmet nyújtó véleménynek. Csak akkor forduljanak kockázatkezelőkhöz, ha nem tudják feloldani az eltéréseket.

Rendeletre irányuló javaslat
9 preambulumbekezdés
	

	A Bizottság által javasolt szöveg
	Módosítás

	(9)	A vegyi anyagok veszélyazonosításával kapcsolatos tudományos eltérések konkrétabb eseteiben olyan új eljárást kell kidolgozni, amely lehetővé teszi az eltérő vélemények kiküszöbölését. Ennek az eljárásnak lehetővé kell tennie a Bizottság számára, hogy felkérje az Európai Vegyianyag-ügynökséget – mint a veszélyértékelés terén a legnagyobb szakértelemmel és kapacitással rendelkező uniós ügynökséget, amely a harmonizált osztályozási és címkézési eljárások terén hosszú távú tapasztalatokkal rendelkezik –, hogy az 1272/2008/EK európai parlamenti és tanácsi rendelettel összhangban dolgozzon ki a harmonizált osztályozásra és címkézésre irányuló javaslatot, törekedve az „egy anyag, egy értékelés” megközelítésre a vegyi anyagok veszélyértékelésének uniós egységessége tekintetében. Ennek a lehetőségnek tükröződnie kell a 178/2002/EK rendeletben meghatározott, az eltérő tudományos szakvélemények összeegyeztetését előíró releváns rendelkezésben.
	(9)	A vegyi anyagok veszélyazonosításával kapcsolatos tudományos eltérések konkrétabb eseteiben olyan új eljárást kell kidolgozni, amely lehetővé teszi az eltérő vélemények kiküszöbölését. Ennek az eljárásnak lehetővé kell tennie a Bizottság számára, hogy felkérje az Európai Vegyianyag-ügynökséget – mint a veszélyértékelés terén a legnagyobb szakértelemmel és kapacitással rendelkező uniós ügynökséget, amely a harmonizált osztályozási és címkézési eljárások terén hosszú távú tapasztalatokkal rendelkezik –, hogy az 1272/2008/EK európai parlamenti és tanácsi rendelettel összhangban dolgozzon ki a harmonizált osztályozásra és címkézésre irányuló javaslatot, törekedve az „egy anyag, egy értékelés” megközelítésre a vegyi anyagok veszélyértékelésének uniós egységessége tekintetében, az egészség és a környezet védelmének elősegítésével. Ennek a lehetőségnek tükröződnie kell a 178/2002/EK rendeletben meghatározott, az eltérő tudományos szakvélemények összeegyeztetését előíró releváns rendelkezésben.



Módosítás		3

Rendeletre irányuló javaslat
14 a preambulumbekezdés (új)
	

	A Bizottság által javasolt szöveg
	Módosítás

	
	(14a)	Ez a rendelet kiterjeszti az Európai Vegyianyag-ügynökség tudományos bizottságainak feladatait, munkaterhét és hatáskörét. A megfelelő szakértelem, támogatás és alapos tudományos értékelések biztosítása érdekében gondoskodni kell a tudományos bizottságok megfelelő és stabil erőforrásait, kapacitását és irányítását. E tekintetben az Európai Bizottságnak rendszeresen nyomon kell követnie az Európai Vegyianyag-ügynökség e rendeletből eredő igényeit, és elegendő és stabil erőforrásokat kell biztosítania az Ügynökség számára.

Rendeletre irányuló javaslat
1 cikk – 1 bekezdés – 2 pont
178/2002/EK rendelet
30 cikk – 2 bekezdés – 1 albekezdés
	

	A Bizottság által javasolt szöveg
	Módosítás

	Ha a Hatóság feltárja az eltérést, megkeresi a szóban forgó intézményt, és ellenőrzi, hogy rendelkezik-e mindkét fél a tárgyra vonatkozó összes tudományos és technikai információval, annak érdekében, hogy azonosíthassa az esetleg vitatott tudományos és technikai kérdéseket.
	Ha a Hatóság feltárja az eltérést, megkeresi a szóban forgó intézményt, és ellenőrzi, hogy rendelkezik-e mindkét fél a tárgyra vonatkozó összes tudományos és technikai információval, annak érdekében, hogy azonosíthassa az esetleg vitatott tudományos és technikai kérdéseket. Az értékelési módszerek eltérő véleményeket eredményező eltéréseit megfelelően indokolni kell, különösen a veszélyeztetett csoportok védelme tekintetében.

Rendeletre irányuló javaslat
1 cikk – 1 bekezdés – 2 pont
178/2002/EK rendelet
30 cikk – 2 bekezdés – 2 albekezdés
	

	A Bizottság által javasolt szöveg
	Módosítás

	A Hatóság és az érintett intézmény együttműködik az eltérés kiküszöbölése érdekében. Ha a Hatóság és az érintett intézmény nem tudja kiküszöbölni az eltérést, közös jelentést készítenek. A jelentés egyértelműen és nagy vonalakban ismerteti a vitatott tudományos kérdéseket, valamint azonosítja az adatokra vonatkozó bizonytalanságokat, és ezt a jelentést nyilvánosságra hozzák.
	A Hatóság és az érintett intézmény együttműködik az eltérés kiküszöbölése érdekében, az egészség és a környezet legmagasabb szintű védelmének biztosítása céljából. Elsőbbséget kell biztosítani annak a véleménynek, amely a legkiszolgáltatottabb csoportok védelme érdekében a legmagasabb szintű védelmet nyújtja. Ha a Hatóság és az érintett intézmény nem tudja kiküszöbölni az eltérést, közös jelentést készítenek. A jelentés egyértelműen és nagy vonalakban ismerteti a vitatott tudományos kérdéseket, valamint azonosítja az adatokkal kapcsolatos bizonytalanságokat és az eltérő vélemények lehetséges okait, beleértve a módszertani különbségeket is, és ezt a jelentést nyilvánosságra hozzák.

Rendeletre irányuló javaslat
1 cikk – 1 bekezdés – 2 pont
178/2002/EK rendelet
30 cikk – 3 a bekezdés (új)
	

	A Bizottság által javasolt szöveg
	Módosítás

	
	(3a)	Amennyiben kiderül, hogy lényeges különbségek vannak bizonyos tudományos kérdések megítélésében, és a szóban forgó intézmény egy tagállam intézménye, a Hatóság és az érintett intézmény kötelesek együttműködni egymással és kiküszöbölni az eltéréseket, vagy elkészíteni egy, a vitatott tudományos kérdéseket tisztázó közös dokumentumot, és ismertetni az adatokkal kapcsolatos releváns bizonytalanságokat. Ezt a dokumentumot nyilvánosságra hozzák.

Rendeletre irányuló javaslat
1 cikk – 1 bekezdés – 2 pont
178/2002/EK rendelet
3 cikk – 3 b bekezdés (új)
	

	A Bizottság által javasolt szöveg
	Módosítás

	
	(3b)	Abban az esetben, ha eltérést állapítanak meg, és a Hatóság további információkat kér a másik uniós vagy tagállami hatóságtól, meghosszabbítható az érintett hatóságoknak arra biztosított időszak, hogy saját eredményeiket vagy a (2) bekezdésben említett közös jelentést elfogadják. Az érintett szervvel folytatott konzultációt követően a Hatóság meghatározza azt az időszakot, amelyen belül ezeket az információkat be kell nyújtani, és tájékoztatja a Bizottságot a szükséges határidő-hosszabbításról. A Bizottság tájékoztatja a vállalkozó(k)at és az érintett tagállamokat a meghosszabbításról.

Rendeletre irányuló javaslat
3 cikk – 1 bekezdés – 1 pont
(EU) 2017/745 rendelet
I melléklet – 10.4.1 szakasz – b pont
	

	A Bizottság által javasolt szöveg
	Módosítás

	b)	az 1272/2008/EK európai parlamenti és tanácsi rendelet12 VI. mellékletének 3. része szerinti, 1. kategóriába tartozó, az emberi egészséget veszélyeztető, endokrin károsító anyagként azonosított anyagok, valamint az olyan, endokrin rendszert károsító tulajdonságokkal rendelkező anyagok, amelyek tekintetében tudományos bizonyítékok állnak rendelkezésre arról, hogy feltehetően súlyos hatást gyakorolnak az emberi egészségre, és amelyeket az 1907/2006/EK európai parlamenti és tanácsi rendelet 59. cikkében meghatározott eljárás alapján azonosítottak, vagy az emberi egészséget veszélyeztető, az endokrin rendszert károsító tulajdonságokkal rendelkező anyagok, amelyeket az 528/2012/EU rendeletnek megfelelően azonosítottak.
	b)	az 1272/2008/EK európai parlamenti és tanácsi rendelet12 VI. mellékletének 3. része szerinti, 1. kategóriába tartozó, az emberi egészséget veszélyeztető, endokrin károsító anyagoknak minősített anyagok, valamint az olyan, endokrin rendszert károsító tulajdonságokkal rendelkező anyagok, amelyek tekintetében tudományos bizonyítékok állnak rendelkezésre arról, hogy feltehetően súlyos hatást gyakorolnak az emberi egészségre, és amelyeket az 1907/2006/EK európai parlamenti és tanácsi rendelet 59. cikkében meghatározott eljárás alapján azonosítottak, vagy az emberi egészséget veszélyeztető, az endokrin rendszert károsító tulajdonságokkal rendelkező anyagok, amelyeket az 528/2012/EU rendeletnek megfelelően azonosítottak.”

	__________________
	__________________

	12 Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).
	12 Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

Rendeletre irányuló javaslat
4 cikk – 1 bekezdés – 2 pont
(EU) 2019/1021 rendelet
8 cikk – 1 a bekezdés – 1 albekezdés – a pont
	

	A Bizottság által javasolt szöveg
	Módosítás

	a)	adott esetben a környezetben tartósan megmaradó szerves szennyező anyagokból álló, azokat tartalmazó vagy azokkal szennyezett hulladék emberi egészségre és környezetre gyakorolt hatásaira vonatkozó információk, beleértve a hulladékgazdálkodásra gyakorolt hatásokat;
	a)	a környezetben tartósan megmaradó szerves szennyező anyagokból álló, azokat tartalmazó vagy azokkal szennyezett hulladék emberi egészségre és környezetre gyakorolt hatásaira vonatkozó információk, beleértve a hulladékgazdálkodásra gyakorolt hatásokat;

Rendeletre irányuló javaslat
4 cikk – 1 bekezdés – 2 pont
(EU) 2019/1021 rendelet
8 cikk – 1 a bekezdés – 2 albekezdés
	

	A Bizottság által javasolt szöveg
	Módosítás

	Az első albekezdés i) pontjában említett kérelem kézhezvételét követően az Ügynökség a honlapján értesítést tesz közzé arról, hogy jelentést készít a IV. vagy V. melléklet esetleges módosításáról, és felkéri az összes érdekelt felet, köztük a hulladékkezelőket és az újrafeldolgozott anyagok felhasználóit, hogy 8 héten belül nyújtsák be észrevételeiket. Az Ügynökség közzéteszi ezeket az észrevételeket a honlapján.
	A 8. cikk (1) bekezdésének i) pontjában említett kérelem kézhezvételét követően az Ügynökség a honlapján értesítést tesz közzé arról, hogy jelentést készít a IV. vagy V. melléklet esetleges módosításáról, és felkéri az összes érdekelt felet, köztük a hulladékkezelőket és az újrafeldolgozott anyagok felhasználóit, hogy 8 héten belül nyújtsák be észrevételeiket. Az Ügynökség közzéteszi ezeket az észrevételeket a honlapján.

Rendeletre irányuló javaslat
4 cikk – 1 bekezdés – 2 pont
(EU) 2019/1021 rendelet
8 cikk – 1 a bekezdés – 3 albekezdés
	

	A Bizottság által javasolt szöveg
	Módosítás

	Az Ügynökségnek az 1907/2006/EK rendelet 76. cikke (1) bekezdésének d) pontja alapján létrehozott, társadalmi-gazdasági elemzéssel foglalkozó bizottsága legkésőbb 9 hónappal e jelentés benyújtását követően véleményt fogad el a jelentésről és az abban javasolt koncentrációs határértékekről. A jelentésre vonatkozó vélemény elfogadásának összefüggésében az 1907/2006/EK rendelet 87. cikke értelemszerűen alkalmazandó.
	Az Ügynökségnek az 1907/2006/EK rendelet 76. cikke (1) bekezdésének d) pontja alapján létrehozott, társadalmi-gazdasági elemzéssel foglalkozó bizottsága legkésőbb 9 hónappal a 8. cikk (1) bekezdésének i) pontjában említett jelentés benyújtását követően véleményt fogad el a jelentésről és az abban javasolt koncentrációs határértékekről. A jelentésre vonatkozó vélemény elfogadásának összefüggésében az 1907/2006/EK rendelet 87. cikke értelemszerűen alkalmazandó.

Rendeletre irányuló javaslat
4 cikk – 1 bekezdés – 4 pont
(EU) 2019/1021 rendelet
15 cikk – 2 bekezdés
	

	A Bizottság által javasolt szöveg
	Módosítás

	(2)	A Bizottság felhatalmazást kap arra, hogy a 18. cikknek megfelelően felhatalmazáson alapuló jogi aktusokat fogadjon el a IV. és V. melléklet módosításáról annak érdekében, hogy azokat az Egyezmény vagy a Jegyzőkönyv mellékleteiben szereplő anyagjegyzékek változásainak megfelelően kiigazítsa vagy a tudományos és műszaki fejlődésnek megfelelően módosítsa őket.
	(2)	A Bizottság felhatalmazást kap arra, hogy a 18. cikknek megfelelően felhatalmazáson alapuló jogi aktusokat fogadjon el a IV. és V. melléklet módosításáról annak érdekében, hogy azokat az (EU) 2019/1021 rendelet I., II. vagy III. mellékletében, illetve az Egyezmény vagy a Jegyzőkönyv mellékleteiben szereplő anyagjegyzékek változásainak megfelelően kiigazítsa vagy a tudományos és műszaki fejlődésnek megfelelően módosítsa őket.

Rendeletre irányuló javaslat
4 cikk – 1 bekezdés – 4 a pont (új)
(EU) 2019/1021 rendelet
16 cikk – 2 a bekezdés (új)
	

	A Bizottság által javasolt szöveg
	Módosítás

	
	4a.	Az 16. cikk a következő bekezdéssel egészül ki:

	
	„(2a)	A Bizottság nyomon követi az Európai Vegyianyag-ügynökség erőforrásaival, valamint az Európai Vegyianyag-ügynökség tudományos bizottságainak feladataival, munkaterhével és hatáskörével kapcsolatos helyzetet, és szükség esetén jogalkotási javaslatot terjeszt elő az Európai Vegyianyag-ügynökség e rendelet által bevezetett feladatokból eredő igényeinek tükrözése és tudományos bizottságai irányításának javítása érdekében.”

Rendeletre irányuló javaslat
4 cikk – 1 bekezdés – 5 pont – c pont
(EU) 2019/1021 rendelet
18 cikk – 6 bekezdés
	

	A Bizottság által javasolt szöveg
	Módosítás

	(6)	A 4. cikk (3) bekezdése, a 10. cikk (2) bekezdése és a 15. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emel ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni.
	(6)	A 4. cikk (3) bekezdése, a 10. cikk (2) bekezdése és a 15. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emel ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbítható”.



Módosítás	15
Rendeletre irányuló javaslat
4 cikk – 1 bekezdés – 5 pont – c a pont (új)
(EU) 2019/1021 rendelet
IV melléklet – 1 táblázat – 5 sor
	Hatályos szöveg

	Alkánok, C10-C13, klór- (rövid láncú klórozott paraffinok) (SCCP-k)
	85535-84-8
	287-476-5
	1 500 mg/kg
A Bizottság felülvizsgálja az említett koncentrációs határértéket, és adott esetben legkésőbb 2027. december 30-ig jogalkotási javaslatot fogad el az említett érték csökkentése céljából.



	Módosítás

	(ca)	a IV. mellékletben az 1. táblázat 5. sora helyébe a következő szöveg lép:

	Alkánok, C10-C13, klór- (rövid láncú klórozott paraffinok) (SCCP-k)
	85535-84-8
	287-476-5
	1 500 mg/kg
A Bizottság 2027. december 30-ig felülvizsgálja az említett koncentrációs határértéket, és adott esetben a 15. cikk (2) bekezdésével összhangban felhatalmazáson alapuló jogi aktust fogad el az említett érték csökkentése céljából.



Módosítás	16
Rendeletre irányuló javaslat
4 cikk – 1 bekezdés – 5 pont – c b pont (új)
(EU) 2019/1021 rendelet
IV melléklet – 1 táblázat – 12 sor
	Hatályos szöveg

	Poliklórozott dibenzo-p-dioxinok és dibenzofuránok (PCDD/PCDF) és dioxin jellegű poliklórozott bifenilek (dl-PCB-k)
	
	
	5 μg/kg
A Bizottság felülvizsgálja az említett koncentrációs határértéket, és adott esetben legkésőbb 2027. december 30-ig jogalkotási javaslatot fogad el az említett érték csökkentése céljából, amennyiben az ilyen csökkentés a tudományos és műszaki fejlődéssel összhangban megvalósítható.



	Módosítás

	(cb)	a IV. mellékletben az 1. táblázat 12. sora helyébe a következő szöveg lép:

	Poliklórozott dibenzo-p-dioxinok és dibenzofuránok (PCDD/PCDF) és dioxin jellegű poliklórozott bifenilek (dl-PCB-k)
	
	
	5 μg/kg
A Bizottság 2027. december 30-ig felülvizsgálja az említett koncentrációs határértéket, és adott esetben a 15. cikk (2) bekezdésével összhangban jogalkotási javaslatot fogad el az említett érték csökkentése céljából.



Módosítás	17
Rendeletre irányuló javaslat
4 cikk – 1 bekezdés – 5 pont – c c pont (új)
(EU) 2019/1021 rendelet
IV melléklet – 1 táblázat – 27 sor
	Hatályos szöveg

	Hexabróm-ciklododekán4
	25637-99-4, 3194-55-6, 134237-50-6, 134237-51-7, 134237-52-8
	247-148-4
221-695-9
	500 mg/kg
A Bizottság felülvizsgálja az említett koncentrációs határértéket, és adott esetben legkésőbb 2027. december 30-ig jogalkotási javaslatot fogad el az említett érték legfeljebb 200 mg/kg-ra történő csökkentése céljából.

	(4)	A hexabróm-ciklododekán megnevezés alatt a hexabróm-ciklododekán, az 1,2,5,6,9,10-hexabróm-ciklododekán, valamint annak fő diasztereoizomerjei: az alfa-hexabróm-ciklododekán, a béta-hexabróm-ciklododekán és a gamma-hexabróm-ciklododekán értendő.
	
	
	



	Módosítás

	(cc)	a IV. mellékletben az 1. táblázat 27. sora helyébe a következő szöveg lép:

	Hexabróm-ciklododekán
	25637-99-4, 3194-55-6, 134237-50-6, 134237-51-7, 134237-52-8
	247-148-4
221-695-9
	500 mg/kg
A Bizottság 2027. december 30-ig felülvizsgálja az említett koncentrációs határértéket, és adott esetben a 15. cikk (2) bekezdésével összhangban felhatalmazáson alapuló jogi aktust fogad el az említett érték legfeljebb 200 mg/kg-ra történő csökkentése céljából.

	(4)	A hexabróm-ciklododekán megnevezés alatt a hexabróm-ciklododekán, az 1,2,5,6,9,10-hexabróm-ciklododekán, valamint annak fő diasztereoizomerjei: az alfa-hexabróm-ciklododekán, a béta-hexabróm-ciklododekán és a gamma-hexabróm-ciklododekán értendő.
	
	
	



Módosítás	18
Rendeletre irányuló javaslat
4 cikk – 1 bekezdés – 5 pont – c d pont (új)
(EU) 2019/1021 rendelet
IV melléklet – 1 táblázat – 30 sor

	Hatályos szöveg

	Perfluoroktánsav (PFOA), annak sói és PFOA-rokon vegyületek, az I. mellékletben meghatározottak szerint
	335-67-1 és egyebek
	206-397-9 és egyéb
	1 mg/kg
(PFOA és annak sói),
40 mg/kg
(PFOA-rokon vegyületek összessége)
A Bizottság felülvizsgálja az említett koncentrációs határértéket, és adott esetben legkésőbb 2027. december 30-ig jogalkotási javaslatot fogad el az említett érték csökkentése céljából, amennyiben az ilyen csökkentés a tudományos és műszaki fejlődéssel összhangban megvalósítható.



	Módosítás

	(cd)	a IV. mellékletben az 1. táblázat 30. sora helyébe a következő szöveg lép:

	Perfluoroktánsav (PFOA), annak sói és PFOA-rokon vegyületek, az I. mellékletben meghatározottak szerint
	335-67-1 és egyebek
	206-397-9 és egyéb
	1 mg/kg
(PFOA és annak sói),
40 mg/kg
(PFOA-rokon vegyületek összessége)
A Bizottság 2027. december 30-ig felülvizsgálja az említett koncentrációs határértéket, és adott esetben a 15. cikk (2) bekezdésével összhangban jogalkotási javaslatot fogad el az említett érték csökkentése céljából.



Módosítás	19
Rendeletre irányuló javaslat
4 cikk – 1 bekezdés – 5 pont – c e pont (új)
(EU) 2019/1021 rendelet
IV melléklet – 1 táblázat – 31 sor
	Hatályos szöveg

	Perfluor-hexán-szulfonsav (PFHxS), annak sói és PFHxS-rokon vegyületek
	355-46-4 és egyéb
	206-587-1 és egyéb
	1 mg/kg
(PFHxS és annak sói), 40 mg/kg
(PFHxS-rokon vegyületek összessége)
A Bizottság felülvizsgálja az említett koncentrációs határértéket, és adott esetben legkésőbb 2027. december 30-ig jogalkotási javaslatot fogad el az említett érték csökkentése céljából, amennyiben az ilyen csökkentés a tudományos és műszaki fejlődéssel összhangban megvalósítható.



	Módosítás

	(ce)	a IV. mellékletben az 1. táblázat 31. sora helyébe a következő szöveg lép:

	Perfluor-hexán-szulfonsav (PFHxS), annak sói és PFHxS-rokon vegyületek
	355-46-4 és egyéb
	206-587-1 és egyéb
	1 mg/kg
(PFHxS és annak sói), 40 mg/kg
(PFHxS-rokon vegyületek összessége)
A Bizottság 2027. december 30-ig felülvizsgálja az említett koncentrációs határértéket, és adott esetben a 15. cikk (2) bekezdésével összhangban felhatalmazáson alapuló jogi aktust fogad el az említett érték csökkentése céljából.

